\*\*\*

Дун гьаб къисматалъул кьолораб чодул

Чангит кодоб гьеч1ей чот1ахъан йиго,

Т1адагьго ч1олохъжо кодобе кьурай,

Кий ячуней йигей дидаго лъач1ей.

Дие г1умруялъул свералабазда

Бакъул канльи бугел къоял дагь руго,

Къаде нахъе щвараб кьерхен халалъун,

Хиялалъ нак1к1улъан нух лъолей йиго.

Дица ц1ал кьабуни ц1умлъунги боржун

Парсихъан рехилин х1инкъун буго рух1,

Х1алакун пикрабаз ячаралъуе

Щвезе анищаца урхъун буго рак1.

Рук1ен бихханани щущан лъуг1улеб

Щибго пайда холеб балъголъи буго,

Щвараб бакъул къояхъ урхъун хут1арал,

Хиялазул ц1ураб буго цебе нух.

Дун чот1ахъан йиго дир къисматалъул

Къан т1ад кьили лъураб, чангит билараб,

Чилъиялъ мугъ рехун нухда инег1ан,

Йиччанте йортизе доб кьурса г1одой.